open-index/open-wikipedia-markdown huggingface dataset:
இலிங்க புராணம்

இலிங்க புராணம்  என்னும் நூல் வரகுணராமர் என்னும் பாண்டியன் குலசேகரனால் இயற்றப்பட்ட இரண்டு நூல்களில் முதலாவது நூல். மற்றொன்று வாயு சங்கிதை. இரண்டும் புராண நூல்கள். இதில் இரண்டு காண்டங்கள் உள்ளன. முதலாவது பூர்வ காண்டத்தில் பாயிரமும், பதிகமும், 108 அத்தியாயங்களும் உள்ளன. அவற்றில் உள்ள பாடல்கள் 1955. இரண்டாவது உத்தர காண்டத்தில் 45 அத்தியாயங்களும், இவற்றின் பாடல்கள் 551-ம் உள்ளன. 
*இந்த நூலின் காலம் 16ஆம் நூற்றாண்டு
நூலில் கூறப்பட்டுள்ள செய்திகளில் சில
*சூரிய வம்சம், சந்திர வம்சம்
*சிவனின் பஞ்ச மூர்த்தங்கள்
*மகாசிவலிங்கத்தின் தோற்றம் 
*கௌசிகன், நாரதன் போன்றோர் வரலாறு
*பலவகையான தானங்கள்

;முன்னோடி
*அப்பர் பாடிய இலிங்க புராணக் குறுந்தொகை (வடமொழி இலிங்கபுராணம் பற்றியது)
## இவற்றையும் காண்க
* பாண்டியர் பாடிய புராணங்கள்
* பிற்காலப் பாண்டி நாடு
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:புராணங்கள்
ஊழியர் வருங்கால வைப்பு நிதி, இந்தியா

**ஊழியர் சேமநல நிதி** அல்லது **ஊழியர் வருங்கால வைப்பு நிதி** (*Employees' Provident Fund*) என்பது தொழிலாளர்களுக்கு அரசு வழங்கும் சமூகப் பாதுகாப்புத் திட்டத்தில் ஒன்றாகும். அரசு நிறுவனங்களிலும் தனியார் நிறுவனங்களிலும் வேலை பார்க்கும் தொழிலாளர்களின் எதிர்கால நலன் கருதி தொழிலாளரின் மாதாந்த சம்பளத்தில் தொழில்தருநர் சார்பிலும் தொழிலாளர் சார்பிலும் பங்களிப்புச் செய்வதாகும். இந்தப்பங்களிப்புப்பணத்தை தொழிலாளர் ஓய்வு பெற்ற பின்னர் மீளப்பெற்றுக் கொள்ளலாம்.

## திட்ட விவரம்
அரசாங்கம், தொழிலாளர்களினதும் ஊழியர்களினதும் எதிர்காலப் பாதுகாப்புக்காக கொண்டு வந்த திட்டம் தான் சேமநல நிதி ஆகும். இந்தியாவில் தொழிலாளர் சேமநல நிதி 1952 -ல் ஆரம்பிக்கப்பட்டது. 1971 முதல் ஓய்வூதியத் திட்டத்தையும் இதனோடு சேர்த்து இந்திய அரசாங்கம் செயல்படுத்தி வருகிறது . ஊழியர்களின் அடிப்படை சம்பளம்(Basic Salary), அகவிலைப்படியில்(Allowances) 12% தொழிலாளர் சேமநல நிதியாகப் பிடிக்கப்படும் . தனியார் நிறுவனங்களில் பணியாளரிடமிருந்து பிடிக்கப்படும் அதே அளவு தொகையை நிறுவனமும் வழங்கும். இது தவிர, பணியாளர் விருப்பப்பட்டால் இன்னொரு 12% தொகையை கூடுதலாக தொழிலாளர் சேமநல நிதி கணக்கில் பிடிக்கச் சொல்லலாம். ஆனால், இந்த தொகைக்கு இணையாக நிறுவனம் எந்தத் தொகையும் செலுத்தாது.

தொழில் நிறுவனங்கள் அளிக்கும் 12 சதவிகிதத்தில் 8.33% தொழிலாளரின் குடும்ப ஓய்வூதியத்துக்காக எடுத்துக் கொள்ளப்படும். ஊழியர்களின் பங்கான 12%, தொழில் நிறுவனத்தின் பங்கான 3.5% (ஓய்வூதியத்துக்குக் கழித்தது போக) ஊழியர்களின் சேமநல நிதிக்கு எடுத்துக் கொள்ளப்படும். இந்தத் தொகைக்கு தற்போது 8.65% வட்டி தரப்படுகிறது. இன்றைய தேதியில் 6,500 ரூபாய் வரையில் சம்பளம் வாங்குபவர்களுக்கு தொழிலாளர் சேமநல நிதிப் பிடித்தம் கட்டாயம் பிடிக்க வேண்டும் என்பது சட்டம்.

## நிர்வாகம்
தொழிலாளர் சேமநல நிதிக் கணக்குகளை CAG எனப்படும் * இந்திய அரசுக் கணக்கு மற்றும் தணிக்கையாளர்* (Comptroller and Auditor General of India) நிருவகிகிறார். ஒன்றிய அரசு ஊழியர்கள், மாநில ஊழியர்கள் ஆகியோரின் சம்பளத்திலிருந்து  மாதா மாதம்  பொது சேமநல நிதி எனப்படும் GPF சந்தா தொகை  பிடிக்கப்படுகிறது. ஒவ்வொரு ஊழியருக்கும் ஒரு கணக்கு எண் வழங்கப்படும். இதற்குக் கணக்குத் துறையின் சுருக்க எழுத்து உண்டு. அவ்வாறு அவர்கள் ஊதியத்தில் இருந்து பிடிக்கப்படும் தொகை அவர்கள் கணக்குகளில் வரவு வைக்கப்படுகிறது.

## மேற்கோள்கள்

## இவற்றையும் காண்க
* இந்தியத் தொழிலாளர் வருங்கால வைப்பு நிதிச் சட்டம் - 1952

பகுப்பு:தொழிலாளர் நலன்
பகுப்பு:இந்திய அரசுத் திட்டங்கள்
திருமண முறைகள் எட்டு

வடநூல் கூறும் திருமணம் எட்டு வகைப்படும் எனத் தொல்காப்பியம் குறிப்பிடுகிறது. அந்த எட்டு இவை என 7 ஆம் நூற்றாண்டு நூல் இறையனார் களவியல் உரை குறிப்பிடுகிறது.

சிவதருமோத்தர உரை மேற்கோள்களாகத் தரப்பட்டுள்ள இந்த எட்டுவகை மணம் பற்றிய பாடல்கள் பொருள் விளங்குமாறு சொற்பிரிப்பு செய்யப்பட்டுள்ளன. இந்த எண்வகை மணம் பற்றித் தனித்தனியே விளக்கும் பாடல்கள் அந்தாதித் தொடையில் அமைந்திருப்பது குறிப்பிடத்தக்கது.

12 ஆம் நூற்றாண்டில் தொல்காப்பியத்துக்கு உரை எழுதிய இளம்பூரணர் இந்த 7 திருமண முறைகளின் பெயரை வடமொழிப் பெயர்களால் குறிப்பிடுகிறார்.

இவற்றில் தமிழர் களவுத் திருமண முறைமை
*துறையமை நல்லியாழ்த் துணைமையோர் இயல்பு 
*துறையமை நல்லியாழ்ப் புலமையோர் புணர்ப்பு 

### அறநிலை (பிரம்மம்)
வேத வித்தகனாகவும், நல்லொழுக்கமுடையவனாகவும் இருக்கும் பிரம்மச்சாரியை வலியச் சென்று அழைத்து அவனைப் புத்தாடை அணிவித்து ஆடையணிகளால் அழகு செய்த பெண்ணை அவனுக்குத் தானம் செய்வது அறநிலை

### தெய்வம் (தைவம்)
வேள்வி செய்து அதன் முடிவில் அதனை நடத்திய ஆசிரியன் ஒருவற்கு மகளை அணிகலனணிந்து அவ்வேள்வித்தீ முன்னர் காணிக்கையாகப்க் கொடுப்பது, தெய்வம் எனப்படும்.

### பொருள்கோள் (ஆரிடம்)
பொருள் கோள் எனப்படுவது "ஏறும் ஆவும் கொணர்ந்து நிறீஇ, அவற்றின் முன்னர் கைக்கு நீர்பெய்து கொடுத்தல்" அதாவது மணமகனிடம் இரண்டு பசுக்களை அல்லது காளைகளைப் பெற்றுக் கொண்டு பெண்ணைக் கொடுப்பது ஆரிடம் எனப்படும்.

### விதிமணம் அல்லது ஒப்பு
ஒப்பு (விதிமணம் அல்லது பிரசாபத்தியம்) ஆவது, மணமகம் கொடுத்த பரிசத்தினை விட மணமகளைப் பெற்றவர்கள் இருமடங்கு கொடுத்து, மணமகளும், மணமகனும் சேர்ந்து அறவழியில் செல்லட்டும் என்று தீர்மானித்துக் கொண்டு பெண்ணைக் கொடுப்பது ஒப்பு எனப்படும்.

### அரும் பொருள் வினை
அரும் பொருள் வினை (அசுரம்) எனப்படுவது அரிய சாதனைகளைச் செய்து மணமகன் மணப்பெண்ணைப் பெறுதலாகும். இவையன்றி பெற்றவன் குறிக்கும் பெரும் பொருளைக் கொடுத்துப் பெண்ணை வாங்கி அணிகள் பூட்டி இம்மணம் நிகழ்தலும் உண்டு.

### யாழோர் கூட்டம்
யாழோர் கூட்டம் (கந்தருவம்) எனப்படுவது "ஒத்த குலம், குணம், அழகு, அறிவு, பருவம் உடையார், யாருமில்லாத ஒரு சிறைக்கண் அன்பு மீதூரத் தாமே புணர்ந்து ஒழுகும் ஒழுக்கம். அதாவது பெண்ணும் ஆணும் மனமொத்துத் தாங்களாகவே கலந்து கொள்வது

### பேய்நிலை~அசுரம்
பேய்நிலை எனப்படுவது தூக்கத்திலோ குடி மயக்கத்திலோ, இறந்தோ உள்ள ஒருபெண்ணைத் தூக்கிக் கொண்டு போய் ஒருவன் புணர்வது பேய்நிலை எனப்படும்.

### இராக்கதம்
அவளது உறவினர்களை அடித்துக் கொன்றும் பிளந்தும், ஒரு பெண்ணை அவளது வீட்டிலிருந்து தன் வலிமையால் கவர்ந்து சென்று மணப்பது இராக்கதம் எனப்படும்.

### தமிழ்நெறிப் பாகுபாடு
தொல்காப்பியர் இந்த எட்டுத் திருமண முறைகளைத் தமிழ் இலக்கிய நெறியில் பாகுபடுத்திக்கொண்டுள்ளார். முதல் நான்கும் (1 முதல் 4) கைக்கிளை எனவும், கடைசியில் உள்ள மூன்றும் (6 முதல 8) பெருந்திணை என்றும், இடையில் உள்ள 'யாழோர் கூட்டம்' 'அன்பின் ஐந்திணை' என்றும் காட்டுகிறார். அன்பின் ஐந்திணை என்பது குறிஞ்சி, முல்லை, பாலை, மருதம், நெய்தல் ஆகிய ஐந்து திணைகள். இவற்றின் பகுப்பு முறையே புணர்தல், காத்திருத்தல், பிரிதல், ஊடல், இரங்கல் ஆகியனவும், அவற்றின் நிமித்தங்களும் ஆகும்.

## மேற்கோள்கள்

## வெளி இணைப்புகள்
* வாழ்க்கைக்கு அர்த்தம் தரும் திருமணம்
*  எண்வகை மணம்
* சடங்குகள் வட மரபு - தமிழ் மரபு ஒரு ஒப்பீடு
* இறையனார் அகப்பொருள் உரை

பகுப்பு:தமிழர் திருமணமுறை
பகுப்பு:பொருள் இலக்கணம்
பகுப்பு:தொல்காப்பியம்
பகுப்பு:இந்து சமயச் சடங்குகள்‎
பகுப்பு:திருமணம்
பகுதி

பகுதி என்பது தனிச்சொல் நிலையில் இருக்கும் பகுபதத்தின் பகாபத நிலை.  இதனை மேலும் பகுத்தால் பயனில்லாமல் போகும்.  
* பண்புப் பகுதிகள்
: செம்மை, சிறுமை, சேய்மை, தீமை, வெம்மை, புதுமை, மென்மை, மேன்மை, திண்மை, உண்மை, நுண்மை முதலானவையும் அவற்றின் எதிர்ச்சொற்களும் பண்பை உணர்த்தும் பகுதிகள். 
* வினைப் பகுதி ஈறுகள் 
: நட, வா, மடி, சீ, விடு, கூ, வே, வை, நொ, போ, வௌ, உரிஞ், உண், பொருந், திரும், தின், தேய், பார், செல், வவ், வாழ், கேள், அஃகு என 23 ஈற்றெழுத்துக்களில் முடியும் பல ஏவல்வினைப் பகாப்பதங்கள்.  செய், செய்வி, செய்விப்பி என்னும் ஏவல் வகைகளும் அவை 
* 

பகுதி எப்பொழுதும் கட்டளையாகவே (ஏவலாகவே) வரும்.
(எ.கா): பாடினான்.
இதைப் பிரித்தால் 'பாடு + இன் + ஆன்' என வரும்.
இதில் "பாடு" என்பதே பகுதி.
வினைச்சொற்களில் பகுதியே தொழிலை உணர்த்தும். பகுதியை முதனிலை என்றும் அழைப்பர்.
## அடிக்குறிப்பு

பகுப்பு:பகுபத உறுப்புகள்
தேவதாஸ் (திரைப்படம்)

* தேவ்தாஸ் (திரைப்படம், 1937)
* தேவதாஸ் (1953 திரைப்படம்)
* தேவ்தாஸ் (1955 திரைப்படம்)
* தேவ்தாஸ் (2002 திரைப்படம்)
* தேவதாசு (2006 திரைப்படம்)
ராஜபுதன வகுப்பு அழிகலன்

**ராஜபுதன வகுப்பு** வழிநடத்தப்பட்ட ஏவுகணை அழிகலன்கள் (*Rajput class destroyer*) ஆனது இந்தியக் கடற்படைக்காக கட்டப்பட்டவை. இவை சோவியத் ஒன்றியத்தின் கசின் வகுப்பு அழிகலன்களின் மாற்றம் செய்யப்பட்ட பதிப்பு ஆகும். அவை கசின்-2 வகுப்பு எனவும் அறியப்படுகின்றன. இந்தக் கப்பல்கள் இந்திய வடிவமைப்பிற்க்கேற்ப கசின் வடிவமைப்பில் மாற்றங்கள் செய்யப்பட்டு முன்னாள் சோவியத் ஒன்றியத்தால் கட்டப்பட்டவை ஆகும்.இந்த வடிவமைப்பு மாற்றம் மூல வடிவமைப்பான உலங்கு வானூர்தி தளத்தை விமான உயர்த்தியாக  (flight elevator) மாற்றம், மேலும்  மின்னணுவியல் மற்றும்  போரிடும் அமைப்புகளில் குறிப்பிடத்தக்க  மாற்றம் போன்றவற்றை உள்ளடக்கியது. இந்தியாவிற்கு ஏற்றுமதி செய்வதற்காக 1980களில் ஐந்து கப்பல்கள் கட்டப்பட்டன. இவை அனைத்தும் தற்பொழுது இந்தியாவின் கிழக்கு கடற்படை கட்டளையுடன் இணைக்ககப்பட்டுள்ளன.  

பிரமோஸ் அதிவேக ஏவுகணை முறைமை நிறுவப்பட்ட முதல் இந்தியக் கடற்படை கப்பல்கள் ராஜபுதன வகுப்பு அழிகலன்கள் ஆகும். இந்த ஏவுகணை அமைப்பு, இக்கப்பல்களின் நடுக்கால புதுப்பித்தலின் போது நிறுவப்பட்டன. இந்த ஏவுகணை அமைப்பில் எட்டு ஏவுகணைகள் வில் போன்ற ஏவும் அமைப்புடன் உள்ளன. 

ஐஎன்எஸ் ரன்விஜய் அழிகலனில் பிரமோஸ் ஏவுகணைகளுக்காக மேம்படுத்தப்பட்ட செங்குத்து ஏவுகலன்கள் நிறுவப்பட்டுள்ளது.

இந்தியக் கடற்படை ராஜபுதன வகுப்பு கப்பல்களின் உந்துவிசையை (propulsion), முழுவதும் இந்தியாவிலேயே தயாரிக்கப்பட்ட காவேரி வாயு விசையாழி இயந்திரத்தை கொண்டு மேபடுத்த திட்டமிட்டுள்ளது. பாதுகாப்பு ஆராய்ச்சி மற்றும் வளர்ச்சி அமைப்பின் (DRDO) வாயு விசையாழி ஆராய்ச்சி அமைப்பு இந்த இயந்திரத்தை உருவாக்கி வருகிறது, மேலும் இது தற்போது சோதனை கட்டத்தில் உள்ளது. 

## இந்தியக் கடற்படையின் போர்க்கப்பல்கள்
*ஐஎன்எஸ் விக்ரமாதித்யா
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் கொச்சி
*ஐஎன்எஸ் சக்ரா 2
*ஐஎன்எஸ் சரயு (பி57)
*ஐஎன்எஸ் சென்னை
*ஐஎன்எஸ் ரன்வீர் (டி54)
*ஐஎன்எஸ் ராணா (டி52)
*ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
*எச். எம். எஸ் பஞ்சாபி

## இவ்வகுப்பைச் சேர்ந்த கப்பல்கள்

## மேற்கோள்கள்

பகுப்பு:இந்திய போர்க் கப்பல்கள்
கரடியாட்டம்

**கரடியாட்டம்** என்பது,  கரகாட்டத்தின் துணை ஆட்டமாகக் கருதப்படுகிறது. இது கரடி போன்று வேடமிட்டு ஆடும் ஆட்டம் ஆகும். இந்த ஆட்டம் ஆடுபவர்கள் முகத்தில் இறந்த கரடியின் முகத்தையோ அல்லது கரடி முகமூடியையோ அணிந்து கொள்வர். உடல் மீதும் தோல் ஆடையையோ அல்லது கரடி போன்ற பொய் முடிகளுள்ள ஆடையையோ அணிந்து கொள்வர். இந்த ஒப்பனையை, ஆடவர் மட்டுமே போட்டுக் கொண்டு நடனமாடுவர். சேலம் மாவட்டத்தில், நாட்டார் தெய்வக்கோவில் விழாக்களில், தெய்வ அருளுக்காகவும் இந்த ஆட்டம் நிகழ்த்தப்படுகிறது.

## மேற்கோள்கள்


பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
இறைவனூற்பயன்

**இறைவனூற்பயன்** என்னும் நூல் தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் என்பவரால் எழுதப்பட்டது. காலம் 16ஆம் நூற்றாண்டு. இந்த நூல் குறள் வெண்பாவால் ஆனது. இந்நூலின் இரண்டொரு பாடல்கள் மட்டுமே கிடைத்துள்ளன.
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005

பகுப்பு:16 ஆம் நூற்றாண்டுத் தமிழ் நூல்கள்
காகா இராதாகிருஷ்ணன்

**காக்கா இராதாகிருஷ்ணன்** அல்லது **காகா ராதாகிருஷ்ணன்** (இறப்பு: சூன் 14, 2012) தமிழ்த் திரைப்பட உலகின் ஒரு பழம்பெரும் நடிகர். 1940களில் இருந்து திரைப்படங்கள் மற்றும் மேடை நாடக நடிகராகத் திகழ்ந்தவர். சிவாஜி கணேசனை மேடை நாடகத்துறைக்கு அறிமுகம் செய்து வைத்தவர். 1949ஆம் ஆண்டு மங்கையர்க்கரசி என்ற திரைப்படத்தில் அறிமுகமான இராதாகிருஷ்ணன் 600க்கும் மேற்பட்ட திரைப்படங்களில் நடித்துள்ளார்.

## சொந்த வாழ்க்கை
* "காகா" ராதாகிருஷ்ணன் அவர்கள் திருச்சி, சங்கிலியாண்டபுரத்தில் வெள்ளையன் ஆசாரியார் - சுப்புலட்சுமி அம்மாள் இணையாருக்கு 2வது மகனாகப் பிறந்தார், இவர் தந்தை வெள்ளையன் பொன்மலை இரயில்வே பணிமனையில் வேலை செய்து வந்தார் இராதாகிருஷ்ணனுக்கு இரண்டு வயதிலே அவர் தந்தை உடல் நல குறைவால் இறந்துவிட அவரது குடும்பம் வறுமைக்கு தள்ளபட்டது அவர் அன்னை சுப்புலட்சுமி அவர்கள் மிகவும் கடினபட்டு ராதாகிருஷ்ணனையும் அவரது அண்ணன் மாணிக்கவிநாயகமூர்த்தியையும் வளர்த்துவந்தார். 
* பின்பு அவரது அண்ணன் மாணிக்கவிநாயகமூர்த்திக்கு தந்தையின் வேலை இரயில்வே இலாக்கவில் இருந்து எஞ்சின் ஓட்டுனர் வேலையில் சேர்ந்து சம்பாரிக்க தொடங்கிய பொது ராதாகிருஷ்ணனை படிக்க வைக்க தொடங்கிய போதும் அவருக்கு படிப்பில் ஆர்வம் இல்லாமல் தெரு கூத்து நாடகத்தில் கலை ஆர்வம் பிறக்க நாடக குழுவுடன் சேர்ந்து அவரது நடிப்பு பயணத்தை தொடங்கினார்.

## திரை வாழ்க்கை
ஆறு அகவையில் நவாப் ராஜமாணிக்கம் நாடகக் குழுவில் சேர்ந்த ராதா கிருஷ்ணன், பிறகு என்.எஸ்.கிருஷ்ணன் நாடக குழுவில் சேர்ந்தார். இராதாகிருஷ்ணன் தன்னுடைய முதல் திரைப்படமான மங்கையர்க்கரசியில், வேலையில் சேர்வதற்காகக் காக்காப் பிடிக்க வேண்டி அவருடைய தாயார் கூறியதும், உண்மையான காகத்தைப் பிடித்துக் கொண்டு போய் வேலை கேட்பார். அக்காலத்தில் அந்நகைச்சுவைக் காட்சி மிகவும் பிரபலம். அதன் காரணமாகவே, இவர் காகா இராதாகிருஷ்ணன் என்று அழைக்கப்பட்டார்..

அறுபது வயதுக்குப் பிறகும் திரைப்படங்களில் நடித்த இவரது அண்மையத் திரைப்படங்களான வசூல்ராஜா எம்.பி.பி.எஸ், உன்னைத்தேடி, காதலுக்கு மரியாதை, மாயி  ஆகியவற்றில் நகைச்சுவைக் காட்சிகளில் நடித்து மக்களை கவர்ந்தவர். இவரது பிற குறிப்பிடத்தக்கப் படங்களாக நல்லதம்பி, வண்ணசுந்தரி,‌ சந்திர கிரி, மங்கையர்க்கரசி, உத்தமபுத்திரன், மனோகரா, தாய் மகளுக்கு கட்டியதாலி, தாய்க்குப்பின் தாரம், வந்தாளே மகராசி ஆகியன உள்ளன.

## மறைவு
மூச்சுத்திணறல் காரணமாக மருத்துவமனையில் அனுமதிக்கப்பட்டு சிகிச்சை பெற்று வந்த இராதாகிருஷ்ணன்,  சூன் 14, 2012 மாலை மாரடைப்பால் மரணம் அடைந்தார். இவருக்கு இரண்டு மனைவிகள் உள்ளனர். 2 மகன்கள், 4 மகள்கள் இருக்கின்றனர். இராதாகிருஷ்ணன் சென்னை தி.நகரில் குடும்பத்துடன் வசித்து வந்தார். இவரது சொந்த ஊர் திண்டுக்கல், ஆனால் வளர்ந்தது திருச்சி அருகே உள்ள சங்கிலியாண்டபுரம். பிறகு சென்னைக்குக் குடி பெயர்ந்தார்.

## குறிப்பிடத்தக்கத் திரைப்படங்கள்

## மேற்கோள்களும் குறிப்புக்களும்

## வெளி இணைப்புகள்
* 

பகுப்பு:2012 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:1925 பிறப்புகள்
பகுப்பு:திருச்சிராப்பள்ளித் திரைப்பட நடிகர்கள்
வழக்கு எண் 18/9

**வழக்கு எண் 18/9**  என்பது 2012 ஆம் ஆண்டு வெளிவந்த தமிழ்த் திரைப்படம் ஆகும்.  இப் படத்தை பாலாஜி சக்திவேல் எழுதி இயக்கி உள்ளார்.  சமூக ஏற்றத்தாழ்வு, ஊழல், குழந்தைத் தொழிலாளர்கள், ஆபாசம், இளையோர் பிரச்சினைகள் ஆகிய சமூகச் சிக்கல்களை ஒரு காதல் கதையின் ஊடாக இப்படம் அலசுகிறது.

## நடிகர்கள்

* ரித்திகா ஸ்ரீனிவாஸ் - ஜெயலட்சுமி
* செந்தில் - வேடியப்பன்
* ராணி 
* கௌதம்
* வித்யா ஈஸ்வர் - காயத்ரி
* அஞ்சலி - பார்வதி
* தேவி - ரோசி
* சஞ்சனா சாரதி - சுவாதி

## வரவேற்பு
வழக்கு எண் 18/9 ஊடகங்கள் மத்தியில் சிறந்த வரவேற்பைப் பெற்றுள்ளது.  ரைம்சு ஒப் இந்தியா பத்திரிகை இப் படத்துக்கு 4.5/5 புள்ளிகள் வழங்கியது.
## விருது
* 2012 ஆம் ஆண்டிற்கான தேசிய பிராந்திய மொழி படமாக வழக்கு எண் 18/9 படம் தேர்வு செய்யப்பட்டுள்ளது.
* 2012 ஆம் ஆண்டிற்கான சிறந்த ஒப்பனைக்கான தேசிய விருதையும் இந்த படம் பெற்றுள்ளது.
;60வது தேசியத் திரைப்பட விருதுகள்
* சிறந்த தமிழ்த் திரைப்படத்துக்கான தேசிய விருது

### [[தமிழக அரசு திரைப்பட விருதுகள்]]

* சிறந்த திரைப்படம் 2012
;2வது தென்னிந்திய சர்வதேச திரைப்பட விருதுகள்
* சிறந்த இயக்குநர் - பாலாஜி சக்திவேல்
* பரிந்துரை— சிறந்த படம்
* பரிந்துரை—சிறந்த ஒளிப்பதிவாளர் - விஜய் மில்டன்
* பரிந்துரை— சிறந்த துணை நடிகைக்கான விருது - ஊர்மிளா மஹந்தா * பரிந்துரைக்கப்பட்டவர்—சிறந்த பெண் அறிமுக நடிகை - ஊர்மிளா மஹந்தா **[[நியூயார்க் அரபு & தெற்காசிய திரைப்பட விழா|தெற்காசிய திரைப்பட விழா]] (SAFF)** * சிறந்த திரைப்படம்

;7வது ஆண்டு விஜய் விருதுகள் 
* Best Film 
* சிறந்த இயக்குநர் - பாலாஜி சக்திவேல் 
* பரிந்துரைக்கப்பட்டது—சிறந்த அறிமுக நடிகர் - ஸ்ரீ 
* பரிந்துரைக்கப்பட்டது—சிறந்த அறிமுக நடிகை - மனிஷா யாதவ் 
* பரிந்துரைக்கப்பட்டது—சிறந்த அறிமுக நடிகை - ஊர்மிளா மஹந்தா 
* பரிந்துரைக்கப்பட்டது—சிறந்த வில்லன் - முத்துராமன் 
* பரிந்துரைக்கப்பட்டது—சிறந்த ஒளிப்பதிவாளர் - விஜய் மில்டன் 
* பரிந்துரைக்கப்பட்டது—சிறந்த ஆசிரியர் - கோபி கிருஷ்ணா 
* பரிந்துரைக்கப்பட்டது—சிறந்த கதை, திரைக்கதை எழுத்தாளர் - பாலாஜி சக்திவேல்

## ஆதாரங்கள்

## வெளி இணைப்புகள்
* அமிலத் தாக்குதல்
* சந்திரலேகா மீதான அமில வீச்சு வழக்கு
* சேலம் ரேவதி மீதான அமில தாக்குதல் கொலை வழக்கு

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
2009 ஆந்திரப் பிரதேச சட்டப் பேரவைத் தேர்தல்

**2009 ஆந்திரப் பிரதேச சட்டப் பேரவைத் தேர்தல்** ஏப்ரல் 2009ல் இந்தியப் பொதுத் தேர்தலுடன் நடைபெற்றது. இரண்டு கட்டங்களாக நடைபெற்ற இத்தேர்தல் முதல்கட்டமாக ஏப்ரல் 16 லும், இரண்டாம் கட்டமாக ஏப்ரல் 23 தேதியும் நடைபெற்றது. மே 16ல் முடிவு அறிவிக்கப்பட்டது. ஆளும் கட்சியாக இருந்த இந்திய தேசிய காங்கிரசு ஆட்சியை கைப்பற்றியது. எனினும் முந்தைய தொகுதிகளின் எண்ணிக்கையை விட சற்று குறைவே. முதலமைச்சராக இருந்த ராஜசேகர ரெட்டியே மீண்டும் முதலமைச்சராக கட்சியினரால் தேர்ந்தெடுக்கப்பட்டார்.

## கட்சிகள் பெற்ற தொகுதிகள் எண்ணிக்கை

## குறிப்புகள்
 

## மேற்கோள்கள்
 

பகுப்பு:ஆந்திரப் பிரதேசத்தில் சட்டப் பேரவைத் தேர்தல்கள்
பகுப்பு:2009 தேர்தல்கள்
குறவன் குறத்தி ஆட்டம்

**குறவன் குறத்தி ஆட்டம்** என்பது, குறவர் சமூகத்தினைச் சார்ந்த ஆணான குறவனும், பெண்ணான குறத்தியும் இசைத்தபடி ஆடும் ஆட்டம் ஆகும். இசைப்பதற்கு உடும்புத் தோலால் ஆன கிஞ்சிராவையோ அல்லது டால்டா டப்பாவையோப் பயன்படுத்தித் தட்டிக்கொண்டு ஆடுவர். வேடம் புனைந்து, இசைக்கருவிகளுடன், பாட்டுப்பாடி ஆடுவதும் குறவன் குறத்தி ஆட்டமாகக் கருதப்படுகிறது. தமிழகத்தில் இந்த ஆட்டம், மாவட்டத்திற்கு மாவட்டம் வேறுபட்டுக் காணப்படுகிறது. குறவரில் நரிக்குறவர் என்று அழைக்கப்படும் சமூகமக்கள் இவர்களிடமிருந்து வேறுபடுகின்றனர். இக்கலைஞர்கள் சென்னை, திருச்சி, கடலூர், திண்டுக்கல், பழனி, சேலம், இராமநாதபுரம், திருநெல்வேலி, மதுரை ஆகிய இடங்களில், அதிகமாகக் காணப்படுகின்றனர். இன்றைய நிலையில் இக்கலை, உயிர்ப்புடன் வாழும் கலையாக இருக்கிறது. இந்த ஆட்டம், கரகாட்டத்தின் துணை ஆட்டமாகக் திகழ்கிறது.

## மேற்கோள்கள்

## வெளி இணைப்புகள்
* குறவன் குறத்தி ஆட்டம்

பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
சவ்வு கடத்தல் புரதம்

**சவ்வு கடத்தல் புரதம்** (membrane transport protein) அல்லது சுருக்கமாக **கடத்தி** (transporter) எனப்படும் சவ்வுப் புரதமானது அயனிகள் மற்றும் சிறு அல்லது பெரும் மூலக்கூறுகளான பிற புரதங்களை உயிரியச்சவ்வின்வழிக் கடத்துதலில் ஈடுபட்டுள்ளது. இவ்வகையான கடத்தும் புரதங்கள் திரவியங்களைக் கடத்தும் சவ்வினுள்ளும், அதன் நெடுக்கத்திலும் (வீச்சிலும்) உள்ள ஒருங்கிணைந்தச் சவ்வுப் புரதங்களாகும் (integral membrane proteins). இப்புரதங்கள் திரவியங்களைக் கடத்துவதில் எளிதாக்கிய விரவல் (facilitated diffusion) அல்லது செயல்மிகு பெயர்ச்சி (active transport) மூலமாக துணை செய்கின்றன. இவ்வித இயக்க முறைகள்  "கடத்தி-மூலமானக் கடத்தல்" என்றழைக்கப்படுகின்றது. ஒவ்வொரு கடத்தல் புரதமும் ஒரேயொரு பொருளையோ அல்லது  ஒரு குழுமத்தில் உள்ள ஒரேமாதிரியான பொருள்களையோ ஏற்கும்  வண்ணம் வடிவமைக்கப்பட்டுள்ளன. குறிப்பிட்ட கடத்தல் புரதங்களில் உள்ள குறைபாடுகள் குறிப்பிட்ட நோய்களுடன் தொடர்புள்ளதாக ஆய்வு முடிவுகள் தெரிவிக்கின்றன.

## மேற்கோள்கள்


பகுப்பு:உயிர்வேதியியல்
பகுப்பு:புரதங்கள்
தாவீதின் நட்சத்திரம்

right|150px
**தாவீதின் நட்சத்திரம்** (*Star of David*, ) **தாவீதின் கேடயம்** என எபிரேயத்தில் அறியப்படும் இது, பொதுவாக யூதர்களின் அடையாளமாகவும் யூத மதத்தின் அடையாளமாகவும் ஏற்றுக்கொள்ளப்படுகிறது. இதன் வடிவம் இரு முக்கோணங்களினால் ஆன ஒரு அறுகோண நட்சத்திரமாகும் (*Hexagram*). இவ் அறுகோண நட்சத்திரம் யூதத்தின் அடையாளமாக 17ம் நூற்றாண்டிலிருந்து பாவிக்கப்பட்டு வருகிறது. 14ம் தொடக்கம் 16ம் நூற்றாண்டுகளில் மத்திய ஐரோப்பாவில் யூதக் கொடியில் பாவிக்கப்பட்ட சாலொமோனின் முத்திரையுடன் தொடர்புபட்ட தாவீதின் கேடயம் இதற்கான முன்னோடியாகும். இது மத்திய கால (14ம் தொடக்கம் 16ம் நூற்றாண்டு) யூத பாதுகாப்பு முத்திரையிலிருந்து *(segulot)* வந்திருந்திருக்கலாம்.

"தாவீதின் கேடயம்" எனும் பதம் யூத செபப் புத்தகங்களில் *(Siddur)* "இசுரவேலின் கடவுள்" எனும் தலைப்பிற்காகப் பாவிக்கப்பட்டது.

## வரலாறு
தாவீதின் நட்சத்திரம் எப்போதிருந்து பாவிக்கப்பட்டது என்பதில் தெளிவாற்ற நிலை காணப்படுகிறது. இது தாவீதின் காலத்தில் அதாவது கிட்டத்தட்ட கி.மு. 1000 ஆண்டளவிலிருந்து பாவிக்கப்பட்டது என்ற கருத்திலிருந்து 6ம், 12ம், 17ம் நூற்றாண்டுகளில்தான் பாவிக்கப்பட்டது என்ற கருத்துகள்  காணப்படுகின்றன. யூத அறிவுக்களஞ்சியம் 12ம் நூற்றாண்டு ஆரம்ப இலக்கிய யூத ஆவண மூலம் ஒன்று இவ்வடையாளம் பற்றிக் குறிப்பிடுவதை மேற்கோள் காட்டுகிறது. இது 17ம் நூற்றாண்டிலிருந்து யூத சமூகத்தின் சின்னமாக பாவிக்கப்படுகிறது.

## பல்வகை
*ஒருங்குறியில் (யுனிகோட்) "தாவீதின் நட்சத்திரம்" U+2721 ()
*உலகில் மிகப்பெரிய ( விட்டம்) தாவீதின் நட்சத்திரம் ஆஸ்திரேலியாவின் உள்ளது. .
*இலண்டன் ஹீத்ரோ விமான நிலையம் 1950 களில் ✡ இந்த அமைப்பில் ஓடுபாதைகளை நிர்மாணித்தது. ஒவ்வொறு அமைப்பும் ஒரு மைலுக்கும் கூடிய நீளத்தைக் கொண்டிருந்தது.

## காட்சியகம்

படிமம்:RoyLindmanSchneiderSynagogueIstanbul.jpg|நட்சத்திரம் யூத தொழுகைக்கூடம் ஒன்றில், இஸ்தான்புல்
படிமம்:RoyLindmanDavidsStarAriAshkenaziSynagogue.jpg|நட்சத்திரம் யூத தொழுகைக்கூடத்தில், சபெட்
படிமம்:Magen David Adom.svg|செந்நட்சத்திர சின்னம்
படிமம்:Karlsruhe Synagoge Luftbild.jpg|நட்சத்திரத்திலானான யூத தொழுகைக்கூடம், செருமனி
படிமம்:Bat Zion I want your Old New Land join Jewish regiment.jpg|இரண்டாம் உலக யுத்தத்தின்போது அமெரிக்காவில் நாளிதளில் வெளியான படைக்கு ஆட்சேர்ப்பு விளம்பரம். சீயோனின் மகளே (யூதர்களை பிரதிநிதித்துவப்படுத்துகிறது): *உன்னுடைய தேசம் உனக்கானது! யூதப் படையணியில் சேர்ந்து கொள்.*
படிமம்:Roundel of Israel.svg|இசுரேலிய விமானப்படையின் சின்னம், 1948 இலிருந்து இன்று வரை
படிமம்:Judenstern JMW.jpg|நாட்சி ஜெர்மனி யூதர்களை அடையாளப்படுத்த பாவித்த மஞ்சள் நட்சத்திரம் செருமனிய மொழியில் யூதர் எனும் பெயருடன்


## உசாத்துணை

## வெளி இணைப்புகள்

*1906 Jewish Encyclopedia on Jewish symbols
*The Archetypal Mandala of India of the Star of David
*The Mystical Significance of the Star of David
*Magen David: From mystical talisman to Zionist symbol

பகுப்பு:யூதக் குறியீடுகள்
ஒருங்கிணைந்த சவ்வுப்புரதம்

**ஒருங்கிணைந்த சவ்வுப் புரதம்** (integral membrane protein; IMP) என்பது உயிரியச்சவ்வுடன் நிரந்தரமாகப் இணைக்கப்பட்ட புரத மூலக்கூறுகளையோ அல்லது புரதங்களின் தொகுப்பையோ குறிக்கும். சவ்வின் குறுக்கிலுள்ளப் புரதங்கள் வளைய கொழுமியங்களால் (சவ்வுப் புரதங்களுடன் நேரடியாகத் தொடர்பு உள்ள கொழுமியங்கள்) சூழப்பட்டுள்ளன. உயிரியச்சவ்விலிருந்து இத்தகுப் புரதங்களை சோப்பு பொருள்கள் (detergents), மின்முனைவற்ற கரைப்பான்கள் அல்லது சில நேரங்களில் இயல்பு நீக்கிகளைக் (denaturants) கொண்டு மட்டுமேப் பிரிக்க முடியும். உயிரினத்தின் புரதங்களைக் குறியீடு செய்யும் மரபுத்தொகையின் கணிசமான பகுதி இப்புரதங்களுக்கானக் குறியீடுகளைக் கொண்டுள்ளன. அனைத்து மாறுபக்கச்சவ்வுப் புரதங்களும் (transmembrane proteins) ஒருங்கிணைந்தச் சவ்வுப் புரதங்களாகும். ஆனால், ஒருங்கிணைந்த சவ்வுப் புரதங்கள் அனைத்தும் மாறுபக்கச்சவ்வுப் புரதங்கள் இல்லை.

## மேற்கோள்கள்


பகுப்பு:உயிர்வேதியியல்
பகுப்பு:புரதங்கள்
திருக்குறள் பழைய உரைகள்

திருக்குறளுக்குப் பத்து பேர் உரை உள்ளது எனப் பழம்பாடல் ஒன்று கூறுகிறது.
:தருமர் மணக்குடவர் தாமத்தர் நச்சர்
:பரிதி பரிமே லழகர்-திருமலையர்
:மல்லர் பரிப்பெருமாள் காலிங்கர் வள்ளுவர்நூற்கு
:எல்லையுரை செய்தார் இவர் 
இவர்களில் பரிமேலழகர், மணக்குடவர், காலிங்கர், பரிதி, பரிப்பெருமாள் ஆகிய ஐவர் உரைகள் வெளிவந்துள்ளன.  
தருமர், தாமத்தர், நச்சர் ஆகிய மூவரின் உரைகள் சில குறட்பாக்களுக்கு மட்டும் கிடைத்துள்ளன. திருமலையர், மல்லர் ஆகிய இருவர் உரை கிடைக்கவில்லை.

கிடைத்துள்ள இந்த உரைகளில் காலத்தால் பிந்திய பரிமேலழகர் உரை 13 ஆம் நூற்றாண்டில் தோன்றியது. பரிப்பெருமாள் காலம் 11 ஆம் நூற்றாண்டு எனத் தெளிவாகத் தெரிகிறது. இவரது உரை மணக்குடவர் உரையைத் தழுவி எழுதப்பட்டுள்ளது. எனவே மணக்குடவர் காலம் 10 ஆம் நூற்றாண்டு என்பதாகிறது.
ஏனைய மூவர் உரைகளைக் காலிங்கர், பரிப்பெருமாள், பரிமேலழகர் எனக் கால வரிசைப்படுத்தலாம். பரிதியார் உரை காலிங்கர் உரையைத் தழுவிச் செல்கிறது.

தாமத்தர், நச்சர், தருமர் உரைகள் கடவுள் வாழ்த்து “இருள்சேர் இருவினையும் சேரா”, “பொறிவாயில் ஐந்தவித்தான்” ஆகிய இரண்டு பாடல்களுக்கு மட்டும் தமிழ்ப்பொழில் மாத இதழிலும், பிற பதிப்புகளிலும் வெளியாகியுள்ளன.

## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
பகுப்பு:திருக்குறள் உரைகள்
இன்னா நாற்பது பழைய உரை

இன்னா நாற்பது நூலுக்குப் பழைய உரை ஒன்று உண்டு. 
இது சொல்லை அடியொற்றி எழுதப்பட்டுள்ள பொழிப்புரையாக அமைந்துள்ளது.

இந்த உரைநூலின் காலம் 13ஆம் நூற்றாண்டு.
;உரை விளக்கத்தில் புதுமை
*மந்திரம் – மறைமொழி (2)
*கடன் உடையார் – தனிசு உடையார்
## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
எபிரேய அரிச்சுவடி

**எபிரேய அரிச்சுவடி** (, * 'Ivri*), **யூத எழுத்து**, **சதுர எழுத்து**, **பெட்டி எழுத்து** என அறியப்படும் இது எபிரேய மொழியை எழுதுவதற்காகப் பாவிக்கப்படுகிறது. அத்துடன் மற்றைய யூத மொழிகளான இத்திய மொழி, யூதேய-இசுபானிசு, மற்றும் யூதேய-அராபி ஆகியவற்றையும் எழுதப் பாவிக்கப்படுகின்றது. இருவித எழுத்து வடிவங்கள் இருந்தன. எபிரேய அரிச்சுவடியின் முதல் இரு எழுத்துக்களைக் கொண்டு *அலிஃப்பெத்* என எபிரேய அரிச்சுவடி அழைக்கப்படுகிறது. இது தமிழ்போல் இடமிருந்து வலமாக இல்லாது, வலமிருந்து இடமாக எழுதப்படும்.

## அரிச்சுவடி

**குறிப்பு:** இந்த அட்டவணை வலமிருந்து இடமாக வாசிக்கப்படல் வேண்டும்.

## எழுத்திலக்கண வேறுபாடுகள்

## அடிக்குறிப்புக்கள்
அ"அரிச்சுவடி" என்பதற்கான எபிரேயப் பதம் (*அலிஃப்பெத்*) "-" இன்றி எழுதப்படும்.

## உசாத்துணை

## வெளி இணைப்புகள்

*The Hebrew alphabet, meanings, and spiritual symbolism 
*How to draw letters
*Official Unicode standards document for Hebrew
*Transliterate your English name into Hebrew Letters 
*Hebrew Alphabet Charts
*Interactive Hebrew Alphabet Lesson 
*Mobile OCR Hebrew Dictionary

பகுப்பு:எபிரேய மொழி
சந்தோஷ் கோப்பை

**சந்தோஷ் கோப்பை** (*Santosh Trophy*) என்பது ஆண்டுக்கொருமுறை நடத்தப்படும் இந்திய காற்பந்தாட்டப் போட்டியாகும்.  இதில் இந்திய மாநில அணிகளும் மத்திய அரசு நிறுவன அணிகளும் பங்கேற்கின்றன.  முதல் முறை நடத்தப்பட்ட போட்டியில் வங்காள அணி வென்றது; வங்காள அணியே இக்கோப்பையைப் பலமுறை, அதாவது 31 முறை, வென்றுள்ளது.

இப்போட்டி 1941-இல் தொடங்கப்பட்டது.  1996-இல் *[[தேசிய கால்பந்து கூட்டிணைவு]]* தொடங்கப்படும் வரை சந்தோஷ் கோப்பையே இந்தியாவில் கால்பந்துக்கென நடத்தப்படும் மிகப்பெரும் போட்டியாக இருந்தது.  தற்போதைய வங்களாதேசத்தில் இருக்கும் சந்தோஷின் மகாராஜா சர் மன்மத நாத் ராய் சௌத்ரி-யின் பெயரில் நடத்தப்படுகிறது.  அவர் இந்திய கால்பந்து சங்கம் வங்காளக் கால்பந்து அமைப்பு (இவர்களே கோப்பையை வழங்குபவர்கள்) ஆகியவற்றின் தலைவராக இருந்தார்.

இரண்டாம் இடத்திற்கான *கமலா-குப்தா கோப்பை* இந்திய கால்பந்து சங்கத்தால் வழங்கப்படுகிறது.  மூன்றாம் இடத்திற்கான *சம்பங்கி கோப்பை* 1952 இலிருந்து மைசூர் கால்பந்து சங்கத்தால் வழங்கப்படுகிறது.  மைசூரைச் சேர்ந்த *சம்பங்கி* எனும் சிறப்பான கால்பந்து வீரரின் நினைவாகவே இக்கோப்பை வழங்கப்படுகிறது.

## போட்டிவடிவம்

சந்தோஷ் கோப்பைக்கான போட்டிவடிவம் காலப்போக்கில் பலவித மாற்றங்களைச் சந்தித்துள்ளது.  தற்போதைய போட்டிவடிவில், முதல் நிலையாக தகுதிச்சுற்றுப் போட்டிகள் உள்ளன.  இச்சுற்றில் பங்குபெறும் அணிகள், மூன்று அல்லது நான்கு அணிகள் கொண்ட எட்டு குழுக்களாகப் பிரிக்கப்பெறும்.  இக்குழுக்களில் வெற்றிபெறும், அதாவது முதலிடம் பெறும், அணிகள் அடுத்த சுற்றுக்குத் தகுதிபெறும்.  இச்சுற்றில், தகுதிச்சுற்றுப் போட்டிகளில் ஆடத் தேவைப்படாத, முன்னுரிமை பெற்ற நான்கு அணிகளும் இணையும்.  தற்போது போட்டி காலிறுதிச்சுற்று நிலையை எட்டுகிறது.  போட்டியில் உள்ள 12 அணிகளும் மூன்று அணிகள் கொண்ட நான்கு குழுக்களாக பிரிக்கப்பெறும்.  இந்நான்கு குழுக்களிலும் வெற்றிபெறும் அணிகள் அரையிறுதிப் போட்டிக்குத் தகுதிபெறும்.  அரையிறுதிப் போட்டிகளும் இறுதிப் போட்டியும் ஒருமுறை மட்டும் விளையாடப்பெறும் வடிவில் போட்டி உள்ளது.  இப்போட்டிகளில், தேவைப்படின், அதிகப்படியான நேரம், பொன்-இலக்கு (கோல்டன் கோல்), பெனால்டி போன்ற முறைகளில் முடிவு எட்டப்படும்.

## வாகையர்கள்

## வெற்றியாளர்கள்/இரண்டாம் இடம் பெற்றோர்
### ஒட்டுமொத்த பட்டியல்

### 1972-லிருந்து: மாநில அணிகளும் போட்டியில் பங்குபெற ஆரம்பித்த பிறகு

## இலக்கடைந்தோர்/கோல் அடித்தோர்
சந்தோஷ் கோப்பைப் போட்டிகளில் அதிக கோல் அடித்த முதல் 6 வீரர்கள்:

*1) இந்தர் சிங் (பஞ்சாப்): 45 இலக்குகள்

*2) முகமது அபீப் (ஆந்திரா மற்றும் வங்காளம்): 34 இலக்குகள்

*3) சியாம் தாபா (சர்வீசசு மற்றும் வங்காளம்): 31 இலக்குகள்

*4) பி.கே. பானர்ஜி (வங்காளம் மற்றும் ரெயில்வேசு): 28 இலக்குகள்

*5) சுரஜித் சென்குப்தா (வங்காளம்): 26 இலக்குகள்

*5) பிசுவாஜித் பட்டாச்சார்யா (வங்காளம்): 26 இலக்குகள்

## உசாத்துணைகள் மற்றும் வெளியிணைப்புகள்

*http://www.the-aiff.com/aiff_santosh_trophy09.html  [அனைத்திந்திய கால்பந்துக் கூட்டமைப்பு இணையதளத்தில்]
* The AIFF official website
* The Football capital of India
* India page  ஏஎஃப்சியின் அதிகாரபூர்வ தளத்தில்

பகுப்பு:இந்தியாவில் கால்பந்துப் போட்டிகள்
இலட்சிய இயந்திரம்

**இலட்சிய இயந்திரம்** *(ideal machine)* என்பது நூறு விழுக்காடு பயனுறுதிறன் கொண்ட ஓர் இயந்திரம். இலட்சிய இயந்திரம் என்பது வெறும் கருதுகோள் அளவிலான ஓர் இயந்திரமே. உண்மையில் எந்த ஓர் இயந்திரத்தின் பயனுறுதிறனும் 100 விழுக்காடு இருக்காது. உராய்வு போன்றவற்றால் நாம் ஓர் இயந்திரத்திற்குத் தரும் ஆற்றலில் இழப்பு ஏற்படுவது தவிர்க்க முடியாதது.

இலட்சிய இயந்திரக் கருத்துருவை உண்மையான இயந்திரங்களின் பயனுறுதிறனை ஒப்பிட பயன்படுத்துகின்றனர். 

## மேற்கோள்கள்

பகுப்பு:இயந்திரங்கள்
மௌலானா ஆசாத் மருத்துவக் கல்லூரி

**மௌலானா ஆசாத் மருத்துவக் கல்லூரி** தில்லியில் உள்ள ஓர் அரசு மருத்துவக்கல்லூரி. இது தில்லிப் பல்கலைக்கழகத்துடன் இணைக்கப்பட்டுள்ளது. விடுதலைப் போராட்ட வீரரும் இந்தியாவின் முதல் கல்வி அமைச்சருமான மௌலானா அபுல் கலாம் ஆசாத் அவர்களின் பெயரை இக்கல்லூரி தாங்கி உள்ளது.

புகழ்பெற்ற முகலாயர் காலக் கவிஞரான மோமின் கான் மோமின் அவர்களின் கல்லறை இக்கல்லூரி வளாகத்தில் அமைந்துள்ளது.

எம் கேட் என்று அழைக்கப்படும் இக்கல்லூரியின் முதன்மை வாயிலுக்கு எதிரில் கூனி தர்வாசா அமைந்துள்ளது.

## மேற்கோள்கள்

பகுப்பு:தில்லி
பகுப்பு:இந்திய மருத்துவக் கல்லூரிகள்
மத்ஹப்

**மத்ஹப்** *(Madh'hab)* ( என்பது சன்னி போன்ற சில இசுலாமியப் பிரிவுகள் பின்பற்ற வேண்டிய சட்டமாகும். இசுலாத்தின் ஆரம்ப 150 ஆண்டுகளில் இதுபோன்ற பல சட்டங்கள் இருந்தது. நபித்தோழர்களின் கூற்றுகளே மத்ஹப்களாயின என்று சொல்லப்படுகிறது.

## முக்கிய மத்ஹபுகள்

# ஹனபி
# மாலிக்கி - இமாம் மாலிக்
# ஷாஃபி
# ஹன்பலி
# ஜாஃபரி
# சாயிதி
# இபாதி
# சாகீரி

தவ்ஹீத் ஜமாஅத் போன்ற இசுலாமிய சமயத்தின் சில பிரிவுகள் மத்ஹப்கள் நபிவழிக்கு முரணானவை என்று கடுமையாக  எதிர்க்கின்றனர்.

## மேற்கோள்கள்

பகுப்பு:இசுலாமியச் சட்டம்
மரக்காலாட்டம்

**மரக்காலாட்டம்** என்பது உறுதியானதும், பாதங்களில் பொருந்துவதுமான அமைப்பிலுள்ள, மரத்தாலான காலைப் பாதங்களில் கட்டிக்கொண்டு, ஆடும் ஆட்டமாகும்.   தமிழகத்தில் இது கரகாட்டத்தின், துணை ஆட்டமாகவும், இடை நிகழ்ச்சி ஆட்டமாகவும், பொழுதுபோக்காக மட்டுமே நிகழ்த்தப்படுகிறது. இதற்கு நையாண்டி மேளமே, பின்னணி இசைக்கருவியாக உள்ளது. இவ்வாட்டம் புவியீர்ப்புத்தனத்தை உணர்ந்து, நின்று ஆடப்படும் ஆட்டமாகும்.

## மேற்கோள்கள்


பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
மாறுபக்கச்சவ்வுப் புரதம்

உயிரணு மென்சவ்வின் ஒருபுறத்திலிருந்து மறுபுறம் செல்லும் புரதம் **மாறுபக்கச்சவ்வுப் புரதம்** (transmembrane protein; TP) எனப்படும். பல்வேறு மாறுபக்கச் சவ்வுப்புரதங்களும் குறிப்பிட்ட பொருள்களை உயிரியசவ்வின் ஊடாகக் செல் உள்ளேயும் அல்லது கழிவாக உள்ள உடன் விளைபொருள்களை செல்லுக்கு வெளியேயும் கடத்துவதற்கு அனுமதித்தோ அல்லது மறுத்தோ செயல்படும் வாயில்களாக அல்லது பொருளேற்ற தளங்களாக உள்ளன. அனைத்து மாறுபக்கச்சவ்வுப் புரதங்களும் ஒருங்கிணைந்த சவ்வுப் புரதங்களாகும். ஆனால், ஒருங்கிணைந்த சவ்வுப் புரதங்கள் அனைத்தும் மாறுபக்கச்சவ்வுப் புரதங்கள் இல்லை. மாறுபக்கப் புரதங்களில் ஆல்ஃபா-சுருளை மற்றும் பீட்டா உருளை என இரண்டு அடிப்படையான வகைகள் உள்ளன.

## மேற்கோள்கள்


பகுப்பு:உயிர்வேதியியல்
பகுப்பு:புரதங்கள்
நெடுஞ்செழியன்

**நெடுஞ்செழியன்** என்று பெயர் பெற்றவர்கள்

## சங்ககாலப் பாண்டியர்
செழியன் என்னும் பெயர் கொண்ட பாண்டியர் சங்ககாலத்திலேயே பலர் இருந்தனர்.
அவர்களில் நெடுஞ்செழியன் என்னும் பெயர் கொண்டோரும் பலர் இருந்தனர்.
#சங்ககாலக் கல்வெட்டில் பொறிக்கப்பட்டுள்ள நெடுஞ்செழியன்
#ஆரியப்படை கடந்த நெடுஞ்செழியன் (கல்வியின் பெருமையைப் பாடிய புலவன்)
#தலையாலங்கானத்துச் செருவென்ற நெடுஞ்செழியன் (போர்களத்தில் தன் முத்தாரத்தையும், போர்யானையையும் கல்லாடனார் என்னும் புலவர்க்கு வழங்கிவிட்டு மாண்டவன்)
#நம்பி நெடுஞ்செழியன் (படைத்தலைவனாகவும், தூதுவனாகவும் விளங்கியவன்)
#கண்ணகிக்கு நீதி வழங்கிய நெடுஞ்செழியன் (அரியணையில் உயிர் துறந்தவன்). சிலப்பதிகாரம் மதுரைக்காண்டம் இறுதிக் காதை கட்டுரை காதை. அது முடிந்தபின் ஒரு வெண்பாவும், கட்டுரை என்னும் செய்தியும் ஏடெழுதுவோர் குறிப்பாக உள்ளன. இதில் வரும் "வட ஆரியர் படை கடந்து" என்னும் குறிப்பைக் கொண்டு இவனை ஆரியபடை கடந்த நெடுஞ்செழியன் எனக் கொள்கின்றனர். 
மற்றும் ‘செழியன்’ எனத் தனியே சங்க கால அகத்திணைப் பாடல்களில் குறிப்பிடப்பட்டுள்ள மன்னர்கள்.

## மற்றவர்கள்
# இரா. நெடுஞ்செழியன் - (சூலை 11, 1920 - சனவரி 12, 2000) தமிழக அரசியல்வாதி மற்றும் இலக்கியவாதி ஆவார்.
# நெடுஞ்செழியன் (சூழலியலாளர்)‎

பகுப்பு:பாண்டியர் பெயர் முறைமை
பிசி ராய் கோப்பை

**பிசி ராய் கோப்பை** (*BC Roy Trophy*) என்பது இந்தியாவில் 19 வயதுக்குட்பட்டவர்களுக்கான இந்திய கால்பந்து போட்டித்தொடராகும். 

இப்போட்டியின் முக்கிய நோக்கம், திறமைமிகுந்த இளம் கால்பந்து வீரர்களுக்கு வாய்ப்புகள் ஏற்படுத்திக் கொடுப்பதாகும்.  அவர்களுக்கு மூத்தவர்களுக்கான போட்டிகளில் விளையாட இடம் கிடைப்பது பல நேரங்களில் அரிதாகவிருக்கும், ஆனால் இக்கோப்பையின் மூலம் அவர்களும் போட்டி அளவில் கால்பந்து விளையாட வாய்ப்பாக அமையும்.

பகுப்பு:இந்தியாவில் கால்பந்துப் போட்டிகள்
ராஜா ராணி ஆட்டம்

**ராஜாராணி ஆட்டம்** என்பது கரகாட்டத்தின் துணை ஆட்டமாக இது நிகழ்கிறது. ராஜாவும், ராணியுமாக கலைஞர்கள் நடிக்கும் நிகழ்ச்சியாதலால், இதனை ராஜா ராணி ஆட்டம் என்பர். பொழுது போக்கு சார்ந்த இந்நிகழ்ச்சியானது, தஞ்சை மாவட்டப் பகுதியிலேயே நிகழ்ந்தது. ராஜாவும் ராணியும் சந்தித்து வழக்காடுவது, பின்னர் திருமணம் செய்து கொள்வது ஆகிய நிகழ்ச்சிகள், பாட்டும் உரையாடலுமாக , இக்கலை நடக்கும். இக்கலையை, இன்று நடைமுறையில் நிகழ்த்துவது மிக அரிதாகவே உள்ளது.

தென் தமிழகத்தின் சில பகுதிகளில் ராஜா ராணி ஆட்டம் நடத்தப்படுகிறது. அங்கு நடக்கும் இந்த ஆட்டத்தில் ஆண்களே பெண் வேடமிட்டு ஆடுகின்றனர். இதற்காக இந்த ஆண்கள் நீண்ட கேசம் வளர்க்கின்றனர். மேலும் சாதி ஒடுக்குமுறையால் மோசமாக பாதிக்கப்பட்ட கலைஞர்களாகவும் இவர்கள் உள்ளனர். 

## மேற்கோள்கள்


பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
பகுப்பு:வழக்கில் இல்லா தமிழர் கலைகள்‎
ஃபெரோஸ் ஷா கோட்லா

:*இப்பக்கம் கோட்டையைப் பற்றியது. கிரிக்கெட் விளையாட்டரங்கம் பற்றி அறிய, [[ஃபெரோஸ் ஷா கோட்லா விளையாட்டரங்கம்]] கட்டுரையைப் பார்க்கவும்.* 
**ஃபெரோஸ் ஷா கோட்லா** *(Feroz Shah Kotla)* (இந்தி: फ़िरोज़ शाह कोटला, Punjabi: ਫ਼ਿਰੋਜ਼ ਸ਼ਾਹ ਕੋਟਲਾ, உருது: فروز شاہ کوٹلا) என்பது ஃபெரோஸ் ஷா துக்ளக்கால் நிறுவப்பட்ட ஒரு கோட்டை. 

தில்லி சுல்தானாக இருந்த ஃபெரோஸ் ஷா துக்ளக் யமுனை நதிக்கரையில் தனது பெயரில் ஃபெரோஸா பாத் என்ற தலைநகரை உருவாக்கி அங்கே இக்கோட்டையை நிறுவினார். அம்பாலாவில் இருந்து கொண்டு வரப்பட்ட அசோகர் காலத்து ஸ்தூபி இக்கோட்டையின் சிறப்பம்சமாக அமைந்துள்ளது.

1947 இந்திய பாகிஸ்தான் பிரிவினையின் போது பாகிஸ்தானில் இருந்து அகதிகளாக வந்த சீக்கியர்கள் மற்றும் சில இந்துக்கள் தற்காலிகமாக இக்கோட்டையில் தங்க வைக்கப்பட்டனர். மறுகுடியமர்த்தம் செய்ய அரசு நடவடிக்கை எடுக்காததால் அவர்கள் இங்கேயே தங்கி விட்டனர். 

## மேற்கோள்கள்

பகுப்பு:தில்லியில் உள்ள கோட்டைகள்
தத்தா ரே கோப்பை

**தத்தா ரே கோப்பை** (*Dutta Ray Trophy*) என்பது இந்தியாவில் 21 வயதுக்குட்பட்டோருக்கான கால்பந்து போட்டித்தொடராகும்.  முன்னாள் அனைத்து இந்திய கால்பந்துக் கூட்டமைப்புத் தலைவராக இருந்த மோகன் தத்தா என்பாரின் பெயரில் வழங்கப்படுகிறது.  1992 பார்சிலோனா ஒலிம்பிக்கில் கால்பந்து 23 வயதுக்குட்பட்டோருக்கான போட்டியாக மாற்றப்பட்டபின் இப்போட்டி ஆரம்பிக்கப்பட்டது.

## உசாத்துணைகள்

## வெளிப்புற இணைப்புகள்
*Datta Ray trophy 2010 (Results from official site of the AIFF) 

பகுப்பு:இந்தியாவில் கால்பந்துப் போட்டிகள்
சென்சூ 9

thumb | வலது | சென்சூ 9 விண்கலப் பயணி
**சென்சூ 9** (Shenzhou 9) சீன மக்கள் குடியரசின்  மனிதர் இயக்கு சென்சூ திட்டத்தின் ஒன்பதாவது விண்வெளிப் பயணமாகும். இது 10:37:24  (UTC), 16 சூன் 2012 அன்று விண்ணில் வெற்றிகரமாக ஏவப்பட்டது. விண்ணில் நிலைநிறுத்தப்பட்டுள்ள டியாங்கோங் 1 நிலையத்துடன் தொடர்புறும் இரண்டாவதும் முதல் மனிதர் இயக்கு விண்கலமாக சென்சூ 9 உள்ளது.  இதனை அடுத்த சென்சூ 10 மனிதர் இயக்கு விண்கலம் 2013இல் ஏவத் திட்டமிடப்பட்டுள்ளது. 

சென்சூ 9 விண்கலப் பயணிகளில்  லியு யங் முதல்  சீனப் பெண் விண்வளிவீரராக சென்றுள்ளார்.

## வெளி இணைப்புகள்
* 
* 

பகுப்பு:சீன விண்வெளித் திட்டங்கள்
அனைத்து இந்திய கால்பந்துக் கூட்டமைப்பு

**அனைத்து இந்திய கால்பந்துக் கூட்டமைப்பு** (*All India Football Federation*-AIFF) என்பது இந்தியாவில் சங்க கால்பந்து போட்டிகளுக்கான மேற்பார்வை அமைப்பாகும். இவ்வமைப்பு இந்திய தேசிய கால்பந்து அணி மற்றும் ஐ-லீக் (இந்திய கூட்டிணைவு - I League) ஆகியவற்றை, இன்னும் சில கால்பந்து போட்டிகளையும் நிர்வகிக்கிறது. ஐ-லீக் என்பது இந்தியாவின் முதல்தர கால்பந்துக் கூட்டிணைவுப் போட்டித் தொடராகும்.

1937-இல் இவ்வமைப்பு தொடங்கப்பட்டது.  1947-இல் இந்தியா விடுதலை பெற்ற பிறகு 1948-ஆம் ஆண்டில் *[[பன்னாட்டுக் காற்பந்தாட்டக் கழகங்களின் கூட்டமைப்பு|ஃபிஃபா]]* கூட்டமைப்பில் இணைந்தது.

1954-இல் *[[ஆசிய கால்பந்துக் கூட்டமைப்பு]]* தொடங்கப்பட்டபோது, இவ்வமைப்பும் தொடக்க உறுப்பினராக இணைந்தது.

## போட்டிகள்

* ஐ-கூட்டிணைவு
* கூட்டமைப்புக் கோப்பை
* டியூரான்டு கோப்பை
* சந்தோஷ் கோப்பை
* 19 வயதுக்குட்பட்டோருக்கான ஐ-கூட்டிணைவு
* தத்தா ரே கோப்பை (21 வயதுக்குட்பட்டோருக்கான தேசிய வாகைத்தொடர்)
* பிசி ராய் கோப்பை (19 வயதுக்குட்பட்டோருக்கான தேசிய வாகைத்தொடர்)
* இந்திய மகளிர் கால்பந்து வாகைத்தொடர்

## மேற்கோள்கள்

*
பகுப்பு:கால்பந்தாட்ட அமைப்புகள்
பகுப்பு:காற்பந்தாட்டம்
லியு யங்

மேஜர் **லியு யங் ** (Major *Liu Yang*, ; பிறப்பு அக்டோபர் 1978), சீனாவைச் சேர்ந்த விமானியும்  விண்வெளி வீரரும் ஆவார். சூன் 16. 2012 அன்று சென்சூ விண்வெளித் திட்டத்தின் ஒன்பதாவது விண் பயணத்தில் பயணித்த முதல் சீனப் பெண் என்ற பெருமை பெற்றவர். பெண்  விண்வெளிவீரர்கள் திருமணமானவர்களாக இருக்க வேண்டும் என்ற சீனச் சட்டத்திற்கேற்ப  மணம் புரிந்தவர்.
## பணிவாழ்வு
சீன மக்கள் விடுதலைப் படையின் வான்படையில் வான்பயண அலகொன்றின் துணைத்தலைவராக உள்ள லியு வான்படை மேஜர் தகுநிலை பெற்றவர். 1680 மணிகள் பறந்த பட்டறிவுள்ள இவர் இரண்டாண்டுகள் பயிற்சிக்குப் பின்னர் சோதனைகளில் தேறி மற்றுமொரு பெண் வாங் யாபிங்குடன் விண்வெளி வீரர் படைக்குத் தேர்வானார்.

சீன விண்வெளி நிலையம் டியாங்காங் 1 செல்ல திட்டமிடப்பட்ட முதல் மனிதர் இயக்கும் விண்வெளித் திட்டமான சென் சூ 9 பயணத்தில் பயணிக்கத் தேர்ந்தெடுக்கப்பட்ட விண்ணோடிகளில் ஒருவராக விளங்கினார். இவருடன் ஜியங் ஹைபிங்கும் லியு வாங்கும் சென்றனர். விண்வெளிக்குப் பயணித்த முதல் பெண்மணியான  வலன்டீனா டெரெஷ்கோவா சென்ற அதே நாளில் 49 ஆண்டுகள் கழித்து சூன் 16, 2012 ன்று விண்வெளிக்கு ஏறி சாதனை படைத்தார்.

திருமணமான லியுவிற்கு குழந்தைகள் இல்லை. இவர் சீனப் பொதுவுடமைக் கட்சியின் உறுப்பினராவார்.

## மேற்கோள்களும் குறிப்புக்களும்


## வெளி இணைப்புகள்
*Spacefacts biography of Liu Yang

பகுப்பு:சீனப் பெண்கள்
பகுப்பு:சீன விண்வெளி வீரர்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:விண்வெளி வீராங்கனைகள்
சிங்கப்பூர் வான் விபத்து விசாரணைப் பணியகம்

**சிங்கப்பூர் வான் விபத்து விசாரணைப் பணியகம்** (*Air Accident Investigation Bureau of Singapore*, **AAIB**) என்பது சிங்கப்பூரில் உள்ள ஒரு சுய அதிகாரம் பெற்ற, சுதந்திரமான புலனாய்வு அமைப்பாகும். இந்த நிறுவனம் உள்ளூர் மற்றும் சர்வதேச விமான விபத்துக்கள் மற்றும் முக்கிய நிகழ்வுகள் குறித்து விசாரணை செய்யும் அதிகாரம் படைத்த அமைப்பு. மேலும் இது சிங்கப்பூர் எல்லைக்கப்பால் சிங்கப்பூர் விமானிகளால் நிகழ்ந்த விபத்துக்கள் குறித்தும் புலனாய்வு செய்யும் அதிகாரம் பெற்றுள்ளது.

## வெளி இணைப்புகள்
*Air Accident Investigation Bureau of Singapore Website 

## மேற்கோள்கள்

பகுப்பு:சிங்கப்பூர் அமைப்புகள்
பகுப்பு:சிங்கப்பூரில் போக்குவரத்து
பகுப்பு:சிங்கப்பூர் அரசு
தேசிய அடையாள அட்டை (இலங்கை)

**தேசிய அடையாள அட்டை** (சுருக்கம்: *தே.அ.அ*) என்பது இலங்கையில் பாவிக்கப்படும் அடையாளப்படுத்தலுக்காக ஆவணமாகும். இலங்கை குடியுரிமை பெற்ற 16 வயதுக்கு மேற்பட்ட அனைவரும் தேசிய அடையாள அட்டையை வைத்திருப்பது கட்டாயமாகும். தேசிய அடையாள அட்டை ஆட்களைப் பதிவு செய்யும் திணைக்களத்தினால் வழங்கப்படுகிறது. ஆட்களைப் பதிவு செய்தல் சட்ட இலக்கம் 1968 இன் 32 சேர்க்கப்பட்ட சட்ட இலக்கங்கள் 1971 இன் 28 மற்றும் 37,  சட்ட இலக்கம் 1981 இன் 11 ஆகியவற்றால் தேசிய அடையாள அட்டை பாவனை மற்றும் வெளியீடு சட்டமாக்கப்பட்டுள்ளது.

தற்போது தேசிய அடையாள அட்டை வைத்திருத்தல் எப்போதும் வைத்திருப்பது கட்டாயமாகவுள்ளது. பாதுகாப்புப் பிரிவினருக்கு சோதனை மற்றும் பிற சந்தர்ப்பங்களில் இது காட்டப்படல் வேண்டும். இது தவறும்பட்சத்தில் தடுத்து வைக்கப்பட முடியும். சில அரச நடைமுறை மற்றும் வணிப பரிமாற்றல்களின்போது இது முக்கிய ஆவணமாகவுள்ளது. இது தவறும்போது குறிப்பிட்ட விடயங்கள் தடுக்கப்படலாம். கடவுச்சீட்டுக்கு விண்ணப்பிக்கும்போதும் (வயது 16க்கு மேல்), சாரதி அனுமதிப்பத்திரத்திற்கு விண்ணப்பிக்கும்போதும் (வயது 18க்கு மேல்) மற்றும் தேர்தல் வாக்களித்தலின்போதும் (வயது 18க்கு மேல்) இது முக்கிய ஆவணமாகும்.

## தேசிய அடையாள அட்டை இலக்கம்
ஒவ்வொரு தேசிய அடையாள அட்டையும் தனித்த 10 குறிகளைக் கொண்டு, இதன் அமைப்பு 000000000அ (0 வரும் இடங்களில் எண்களும், அ வருமிடத்தில் ஓர் ஆங்கில எழுத்தும்) போன்று காணப்படும். முதல் மூன்று குறிகளும் குறித்த நபரின் பிறந்த ஆண்டின் கடைசி எண்களைக் குறிக்கும்(எ.கா: 1988 ஆம் ஆண்டு எனில் 88xxxxxxxx). கடைசி எழுத்து பொதுவாக 'V' அல்லது 'X' என்று காணப்படும். இந்த இலக்கம் தனியொருவரை அடையாளப்படுத்தும் தனித்துவமான இலக்கம். இது அமெரிக்காவின் சமூகப் பாதுகாப்பு இலக்கத்தை ஒத்தது.

## அடையாளப்படுத்தல்
# அட்டையின் மேல் மையத்தில் "இலங்கை" என்ற எழுத்து சிங்களத்தில் பொறிக்கப்பட்டிருக்கும்.
# அட்டையின் மேல் வலது பக்கத்தில் ஊதா நிறத்தில் எண் தே.அ.அட்டைக்கு விண்ணப்பித்தவரின் மாகாணத்தைக் குறிக்கும். இந்த எண்கள் 1-9 வரை காணப்படும். இவ்வெண்கள் பின்வருமாறு மாகாண அடிப்படையில் அமைந்திருக்கும்:

* 1. மேற்கு மாகாணம்
* 2. மத்திய மாகாணம்
* 3. தெற்கு மாகாணம்
* 4. வடக்கு மாகாணம்
* 5. கிழக்கு மாகாணம்
* 6. வடமேற்கு மாகாணம்
* 7. வட-மத்திய மாகாணம்
* 8. ஊவா மாகாணம்
* 9. சபரகமுவா மாகாணம்

## சிறுபான்மையினரும் தேசிய அடையாள அட்டையும்
இலங்கை உள்நாட்டு யுத்தம் நடந்த கொண்டிருந்தபோது சிறுபான்மையினர் குறிப்பாக தமிழர் தங்கள் அடையாளத்தை நிரூபிக்க தேசிய அடையாள அட்டையினையே முக்கிய ஆவணமாகக் கொண்டிருந்தனர்.

## இதனையும் பார்க்க
*இலங்கை கடவுச்சீட்டு

## உசாத்துணை

## வெளி இணைப்பு
* ஆட்களைப் பதிவு செய்யும் திணைக்களம்
*அஞ்சல் அடையாள அட்டை 

பகுப்பு:இலங்கையில் சட்டம்
பகுப்பு:இலங்கை அரசு
இலங்கை கடவுச்சீட்டு

**இலங்கை கடவுச்சீட்டு** வெளிநாடுகளுக்கு பயணம் செய்வதற்காக இலங்கை குடியுரிமை பெற்றவர்களுக்கு வழங்கப்படுகிறது. இலங்கை கடவுச்சீட்டினை வழங்கும் பொறுப்பு இலங்கை குடிவரவு - குடியகல்வுத் திணைக்களத்திற்கு உள்ளது.

## வகைகள்
* **இராஜ தந்திர கடவுச்சீட்டு** - இலங்கை இராஜ தந்திரிகள், உயர் அரச அலுவலக பதவியில் உள்ளவர்கள் மற்றும் இராஜ தந்திர முகவர்களுக்கு வழங்கப்படுகிறது.
* **உத்தியோகபூர்வ கடவுச்சீட்டு** - இலங்கை அரசை பிரதிநிதித்துவப்படுத்தும் தனிநபர்களுக்கு வழங்கப்படுகிறது.
* **வழமையான கடவுச்சீட்டு** - வழமையான பயணங்களுக்காக வழங்கப்படுகிறது.
**எல்லா நாடுகளுக்கும் செல்லுபடியானது
**குறிப்பிட்ட நாடுகளுக்கு மட்டும் செல்லுபடியானது
* **அவசர அத்தாட்சி**
**இந்தியா, நேபாளம் ஆகிய நாடுகளுக்குச் செல்லுபடியானது (ஆன்மிகச் பயணம், மருத்துவ பரிகாரம் போன்றவற்றுக்காக)
**சவுதி அரேபியாவுக்குச் செல்லுபடியானது (ஹஜ், Umrah ஆன்மிகச் பயணத்திற்காக)
* **இயந்திரத்தினால் வாசிக்க முடியாத கடவுச்சீட்டுக்கள்** - சிறப்பு சூழ்நிலையின் கீழ் இலங்கை தூதுக்குழுக்களுக்கு வழங்கப்படுகிறது.

குடிவரவு மற்றும் குடியகல்வுச் சட்டத்தின் கீழ் புதிதாக வழங்கப்பட்ட சகல கடவுச்சீட்டுக்களும் வழங்கப்பட்டதிலிருந்து அதிகபட்சம் 10 வருடங்களுக்கு  செல்லுபடியானதாகும்.

## கடவுச்சீட்டு குறிப்பு
ஒவ்வொரு இலங்கை கடவுச்சீட்டும் அதன் உட்புற அட்டையில் சிங்களம், தமிழ், ஆங்கிலம் ஆகியவற்றில் எழுதப்பட்டிருக்கும் :

சிங்களம்:
::*මෙය දරන්නාට අවහිර බාධාවලින් තොරව නිදහසේ ගමන් කිරීමට සහ අවශ්‍යවන ආධාර ද ආරක්ෂාව ද සලස්වා දෙන ලෙසත් අදාල වගකීම් දරන සියලු දෙනාගෙන්ම ශ්‍රී ලංකා ප්‍රජාතාන්ත්‍රික සමාජවාදී ජනරජයේ ජනාධිපති ඉල්ලුම්කර ද අපේක්ෂාකර ද සිටී.*

தமிழ்:
::*இதனை வைத்திருப்பவர் தங்குதடையின்றி இலகுவாகப் பிரயாணஞ் செய்ய அனுமதிக்குமாறும் வேண்டிய உதவியையும், பாதுகாப்பையும் அளிக்குமாறும் இது தொடர்புடைய சகலரையும் இலங்கைச் சனநாயக சோசலிசக் குடியரசின் சனாதிபதி அவர்கள் வேண்டிக் கொள்கிறார்கள்.*

ஆங்கிலம்:
::*The President of the Democratic Socialist Republic of Sri Lanka requests and requires all those whom it may concern to allow the bearer to pass freely without let or hindrance and to afford the bearer such assistance and protection as may be necessary.*

## இதனையும் பார்க்க
* தேசிய அடையாள அட்டை

## உசாத்துணை

## வெளி இணைப்பு
* இலங்கை குடிவரவு - குடியகல்வுத் திணைக்களம் 

பகுப்பு:இலங்கையில் சட்டம்
பகுப்பு:நாடு வாரியாக கடவுச்சீட்டுகள்
நிகோலசு தமாசுகசு

**நிகோலசு தமாசுகசு** என்பவர் அகஸ்ட்டஸ் கால ரோமப் பேரரசின் வரலாற்றியல் மற்றும் தத்துவவியல் அறிஞர்களில் ஒருவர். இவர் கிமு 64ஆம் ஆண்டு தமாசுகசு நகரில் பிறந்ததால் இவர் இப்பெயர் பெற்றார். இவர் தன் இறுதி நாட்களில் 144க்கும் மேற்பட்ட உலக வரலாற்று நூல்களை எழுதியுள்ளார்.

## பாண்டியத் தூதுவர்கள்
ஸ்டிரேபோ எழுதிய குறிப்புகளில் பாண்டியர் சார்பில் ஒரு தூதுவன் கி.பி. 13ஆம் ஆண்டில் அகஸ்ட்டஸ் மன்னரவைக்கு தூதனாக வந்தான் எனவும் அவனை நிகோலசு தமாசுகசு அகசுடசு சார்பில் சந்தித்தார் எனவும் குறிப்பிடுள்ளார்.

## மேற்கோள்கள்

பகுப்பு:தமிழர் பற்றி உள்ள அயல்நாட்டார் ஆவணங்கள்
பகுப்பு:வரலாற்றாளர்கள்
பகுப்பு:முதலாம் நூற்றாண்டு இறப்புகள்
நோ போர்டர் நெற்வேர்க்

**நோ போர்டர் நெற்வேர்க்** அல்லது **எல்லைகள் இல்லா வலைப்பின்னல்** என்பது ஐரோப்பாவில் தளர்வாக பிணைக்கப்பட்ட தனித்தியங்கும் அமைப்புகள், குழுக்கள், தனிநபர்களைக் கொண்ட ஒரு வலைப்பின்னல் ஆகும்.  நகர்வுச் சுதந்திரத்தை இவர்கள் முழுமையாக ஆதரிக்கிறார்கள்.  மனிதக் குடிப்பெயர்தல்கள் தொடர்பான கட்டுப்பாடுகளை இவர்கள் எதிர்க்கிறார்கள்.  இந்த நோக்களுக்காக எதிர்ப்புப் போராட்டங்கள், நேரடி நடவடிக்கைகள் என்று பல்வேறு செயற்பாடுகளில் இவர்கள் ஈடுபடுகிறார்கள்.

ஐரோப்பாவில் இறுக்கப்பட்டு ஒருமுகப்படுத்தப்பட்டு வரும் குடிவரவுக் கொள்கையை எதிர்த்து இவர்கள் புலம்பெயர் தொழிலாளர்கள், அகதிகள், ஆதரவாளர்களைக் கொண்ட கூட்டமைப்புகளைக் கட்டமைக்க முயற்சி செய்கிறார்கள்.  "எல்லை இல்லை, தேசம் இல்லை, திருப்பி அனுப்புவதை நிறுத்து" ("No Border, No Nation, Stop Deportations!"), "யாரும் சட்டப்புறம்பானவர்கள் இல்லை ("No one is illegal"), "நகர்வுச் சுதந்திரம், குடியிருப்புச் சுதந்திரம், வருவதற்குச் உரிமை, வெளியேறுவதற்கு உரிமை, இருப்பதற்கு உரிமை"("Freedom of Movement, Freedom of Residence: Right to Come, Right to Go, Right to Stay!") ஆகியவை இவர்களின் கோசங்களில் சிலவாகும்.

## வெளி இணைப்புகள்
*No Border Network
*No Borders Network UK
*Indymedia UK Migration Newswire

பகுப்பு:நகர்வுச் சுதந்திரம்
பகுப்பு:அகதிகள் அமைப்புகள்
நோ வண் இசு இலீகல்

**நோ வண் இசு இலீகல்** அல்லது **யாரும் சட்டப்புறம்பானவர்கள் இல்லை** என்பது இனவாத எதிர்ப்பாளர்களையும் அகதிகள் உரிமைகள் ஆதரவாளர்களையும் கொண்ட தளர்வாக இணைக்கப்பட்ட ஒர் அனைத்துலக வலைப்பின்னல் ஆகும். இந்த வலைப்பின்னல் யேர்மனியில் தொடங்கி இன்று ஐக்கிய இராச்சியம், கனடா உட்பட்ட நாடுகளில் விரிவடைந்துள்ளது. அகதிகளை புலம்பெயர் தொழிலாளர்களை நாடுகடத்துவதை எதிர்ப்பது, யாரும் எங்கும் போகக் கூடியவாறான ஒரு கட்டமைப்பை ஏற்படுத்துவது ஆகியவை இவர்களின் இலக்குகளில் அடங்கும். 

## வெளி இணைப்புகள்
* Homepage von ''kein mensch ist illegal'' 
* NOII Montreal, Ottawa, Toronto and Vancouver

பகுப்பு:நகர்வுச் சுதந்திரம்
பகுப்பு:அகதிகள் அமைப்புகள்
தூண்டப்பட்ட கதிரியக்கம்

**தூண்டப்பட்ட கதிரியக்கம்** அல்லது **செயற்கைக் கதிரியக்கம்** என்பது கதிரியக்கத் தன்மையற்ற லேசான தனிமங்களை தூண்டப்பட்ட அல்லது செயற்கை முறைகளில் கதிரியக்கத் தனிமங்களாக மாற்றும் நிகழ்வு ஆகும். இந்த தூண்டப்பட்ட கதிரியக்கமானது 1934-ஆம் ஆண்டு ஐரீன் ஜோலியட் கியூரி மற்றும் பிரெடரிக் ஜோலியட்-கியூரி ஆகியவர்களால் கண்டுபிடிக்கப்பட்டது.

செயற்கைக் கதிரியக்கமும் இயற்கைக் கதிரியக்க விதிகளுக்கு உட்படும். செயற்கை கதிரியக்கத் தனிமங்கள் எலக்ட்ரான், பாசிட்ரான், நியூட்ரான், மற்றும் காம்மா கதிர்களை வெளிவிடும்.

## மேற்கோள்கள்

பகுப்பு:கதிரியக்கம்
திருவாலவாய்

::ஆலவாய் என்ற பெயரைக் கொண்ட மற்றொரு ஊரைப் பற்றி அறிய, ஆலுவா என்ற பக்கத்தைப் பார்க்கவும்.
**திருவாலவாய்** என்பது புராணங்களில் குறிப்பிடப்படும் தொன்மவியல் பாண்டியர்களின் தலை நகரங்களுள் ஒன்று. கீர்த்தி பூசன பாண்டியன் ஆட்சியில் தலைநகரம் தென்மதுரையிலிருந்து இங்கு மாற்றப்பட்டது.

## ஊழியிலும் அழிவுராத இடங்கள்
பாண்டியர்களின் முந்தைய தலைநகரமான மதுரை (தென்மதுரை)  கடலுக்கு இரையானாலும் அதில் சில உயர்ந்த இடங்கள் மட்டும் அழிவிலாமல் இருந்ததாக உளது. அவை:
# நீண்ட விழிகளையுடைய உமையம்மையின் திருக்கோயில்
# வானினின்றும் இறங்கிய இந்திரவிமானம் 
# பொற்றாமரை குளம், 
# இடபக்குன்றம் - மாட்டின் உருவத்தோடு உள்ள மலை.
# கரிவரை - யானைமலை 
# நாகக்குன்றம் - நாகமலை
# ஆன் இழிவரை - பசுமலை
# வராகவரை - பன்றிமலை

## மேற்கோள்கள்

பகுப்பு:தொன்மவியல் நகரங்கள்
பகுப்பு:தொன்மவியல் பாண்டியர்கள்
டியூரான்டு கோப்பை

**டியூரான்டு கோப்பை** (*Durand Cup*)1888-இல் அப்போதைய வெளியுறவு செயலராவிருந்த (சிம்லாவில்) *மார்டிமர் டியூரான்டு* (Mortimer Durand) என்பவரால் தொடங்கப்பட்டது.  ஆரம்பகாலகட்டத்தில் இப்போட்டிகள், தற்போதைய இமாச்சல பிரதேசத்திலுள்ள தக்சை எனுமிடத்தில் விளையாடப்பட்டன.  1940-இல் நியூ டெல்லிக்கு இப்போட்டிகள் மாற்றப்பட்டன, அதிலிருந்து நியூ டெல்லியிலேயே (டாக்டர். பி.ஆர். அம்பேத்கர் மைதானம்) போட்டிகள் நடைபெற்றுவருகின்றன.  ஆரம்பத்தில் இப்போட்டிகள் இந்தியாவிலிருந்த பிரிட்டிசு படையினரின் பொழுதுபோக்குக்காக நடத்தப்பட்டன.

இப்போட்டி சிம்லாவில் முதல்முறை நடைபெற்றபோது *ராயல் ஸ்காட்சு ஃபுசுலியர்சு* வெற்றிபெற்றனர், அவர்கள் இறுதிப்போட்டியில் *ஹைலேண்டு லைட் இன்ஃபேன்ட்ரி* அணியை 2-1 என்ற இலக்கு கணக்கில் தோற்கடித்தனர்.

1947-இல் இந்தியா விடுதலை பெற்றபிறகு இந்திய இராணுவம் இப்போட்டியை நடத்தி வருகிறது.  அதிகபட்சமாக *மோகுன் பகங்* மற்றும் *ஈஸ்ட் பெங்கால்* அணிகள் 18 முறை வென்றுள்ளன.  வழமையாக இப்போட்டியில் மேற்குவங்க அணிகளே ஆதிக்கம் செலுத்தி வருகின்றன.  தற்போதைய வாகையர் கோவாவைச் சேர்ந்த *சர்ச்சில் பிரதர்சு* அணியாகும்.

இப்போட்டியில் வெற்றிபெறும் அணிக்கு மூன்று கோப்பைகள் வழங்கப்படுகின்றன.  
*ஜனாதிபதி கோப்பை (இந்தியாவின் முதல் ஜனாதிபதியான ராஜேந்திர பிரசாத்தால் முதலில் வழங்கப்பட்டது)
*டியூரான்டு கோப்பை (இதுவே முதன்மையான போட்டிப் பரிசாகும், இது ஒரு சுழற்கோப்பை)
*சிம்லா கோப்பை (சிம்லா மக்களால் 1904-இல் முதன்முதலாக வழங்கப்பட்டது, 1965-லிருந்து சுழற்கோப்பையாக உள்ளது)

நடைமுறையில் இங்கிலாந்தில் நடைபெறும் எஃப் ஏ கோப்பையை ஒத்த போட்டியாகவிருந்தாலும் இதன் வாகையர் ஆசிய கால்பந்துக் கூட்டமைப்புப் போட்டிகளுக்குத் தகுதிபெறுவதில்லை; அதற்குத் தகுதிபெற ஐ-கூட்டிணைவு மற்றும் கூட்டமைப்புக் கோப்பை (இந்திய கூட்டிணைவுக் கோப்பை) ஆகியவையே ஒரே வழியாக உள்ளன.

டியூரான்டு கோப்பையின் மரபை நூற்றாண்டுகள் கடந்தும் காப்பாற்றி வருவதில் இந்திய இராணுவத்தின் பங்கு போற்றத்தக்கது.

பகுப்பு:இந்தியாவில் கால்பந்துப் போட்டிகள்
ஆசிய கால்பந்துக் கூட்டமைப்பு

**ஆசிய கால்பந்துக் கூட்டமைப்பு** (*Asian Football Federation*-*AFC*) என்பது ஆசியாவில் சங்க கால்பந்துப் போட்டிகளை நிர்வகிக்கும் அமைப்பாகும்.  இதில் 46 நாடுகள் உறுப்பு நாடுகளாக உள்ளன, அவற்றுள் பெரும்பான்மையான நாடுகள் ஆசியாவில் இருக்கின்றன.  ஆசிய மற்றும் ஐரோப்பிய எல்லையிலிருக்கும் அனைத்து எல்லைநாடுகளும் (அசர்பைஜான், ஆர்மீனியா, ஜார்ஜியா, கசகஸ்தான், ரசியா, துருக்கி போன்றவை) யூஈஎஃப்ஏவில் உறுப்புநாடுகளாக உள்ளன.  இசுரேல் முழுவதுமாக ஆசிய கண்டத்தில் அமைந்திருந்தாலும் யூஈஎஃப்ஏவில் உறுப்புநாடாக உள்ளது.  முன்னர் *ஓசியானியா கால்பந்துக் கூட்டமைப்பில்* உறுப்புநாடாகவிருந்த ஆஸ்திரேலியா 2006-லிருந்து ஆசிய கால்பந்துக் கூட்டமைப்பில் உறுப்புநாடாக உள்ளது.  அதைப்போலவே *குவாம்* மற்றும் *வடக்கு மரியானா தீவுகள்* ஆகியவையும் ஆசிய கால்பந்துக் கூட்டமைப்பில் சேர்ந்துள்ளன.

மே 8, 1954-இல் மணிலாவில், பிலிப்பைன்சு, இக்கூட்டமைப்பு நிறுவப்பட்டது.  இது ஃபிஃபாவின் ஆறு *கண்ட கூட்டமைப்பு*களில் ஒன்றாகும்.  இதன் தலைமையகம் புகித் ஜலால், கோலாலம்பூர், மலேசியாவில் உள்ளது.  இவ்வமைப்பின் தற்போதைய தலைவர் சீனாவைச் சேர்ந்த *ழாங் சிலாங்* என்பவராவார்.

## மேலும் பார்க்க
*பன்னாட்டுக் கால்பந்து சங்கங்களின் கூட்டமைப்பு
*ஓசியானியா கால்பந்துக் கூட்டமைப்பு
*ஆப்பிரிக்க கால்பந்துக் கூட்டமைப்பு
*ஐரோப்பிய கால்பந்து சங்கங்களின் ஒன்றியம்
*தென்னமெரிக்க கால்பந்துக் கூட்டமைப்பு
*வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

## உசாத்துணைகள்

பகுப்பு:கால்பந்தாட்ட அமைப்புகள்